Os concellos do Val Miñor, en corentena pola praga do nematodo do piñeiro - ValmiñorTV\nInicioGALEGOOs concellos do Val Miñor, en corentena pola praga do nematodo do piñeiro\nA Dirección Xeral de Gandaría, Agricultura e Industrias Agroalimentarias vén de declarar no territorio da Comunidade Autónoma de Galicia a presenza de cinco novos positivos do organismo de corentena Bursaphelenchus xylophilus (Steiner et Buhrer) Nickle et al. (nematodo do piñeiro) e ordena comezar as medidas para a súa erradicación.\nOs concellos total ou parcialmente incluídos na zona demarcada son Arbo, Baiona, A Cañiza, Covelo, Crecente, Fornelos de Montes, Gondomar, A Guarda, Melón, Mondariz, Mondariz-Balneario, Mos, As Neves, Nigrán, Oia, Pazos de Borbén, Ponteareas, O Porriño, Salceda de Caselas, Salvaterra de Miño, Redondela, O Rosal, Tomiño, Tui e Vigo.\nO nematodo da madeira do piñeiro, Bursaphelenchus xylophilus, é considerada unha das enfermidades de coníferas máis perigosas a nivel mundial. Presenta unha enorme capacidade de dispersión a través da circulación de mercadorías (tanto material vexetal como doutros produtos transportados mediante embalaxes de madeira e do voo natural do seu insecto vector (Monochamus galloprovincialis).\nDurante o ano 2010 detectouse por primeira vez a presenza deste organismo na Comunidade Autónoma de Galicia, en concreto no concello das Neves. Como consecuencia deste feito estableceuse un área demarcada e definíronse unha serie de medidas que había aplicar dentro dela para lograr o control e a erradicación da praga. No ano 2016 detectouse un novo positivo no concello de Salvaterra de Miño, próximo á localización daquel do ano 2010, situación que supuxo manter a área demarcada xa establecida das Neves.\nDesde a data da primeira presenza, desenvólvese en toda a zona demarcada un plan de actuacións encamiñadas á erradicación do nematodo e á vixilancia para detectar a posible aparición de novos focos, tanto na propia zona demarcada como no resto da Comunidade Autónoma.\nDurante o ano 2018 executáronse, no ámbito da Comunidade Autónoma de Galicia os traballos de prevención do organismo nocivo Bursaphelenchus xylophilus en aplicación do Plan de continxencia nacional en aplicación da Decisión comunitaria 2012/535/UE, do 26 de setembro de 2012, e a súas modificacións, relativa ás medidas de emerxencia para evitar a súa propagación na Unión. Como froito das prospeccións realizadas para a detección e mostraxe das árbores sintomáticas dentro da zona demarcada desenvolvidas durante o ano 2018 detectáronse varias mostras con presenza de nematodo. As mostras procederon de sete piñeiros situados nos concellos de Salvaterra de Miño, O Porriño, Ponteareas e Tui.\nA Resolución da Consellería do Medio Rural resolve establecer unha zona demarcada por Bursaphelenchus xylophilus ao redor das árbores infectadas, cunha vixencia mínima de 4 anos. Esta zona demarcada inclúe a zona establecida de raio de 20 quilómetros arredor das coordenadas do punto positivo detectado no ano 2010 ata un límite de 20 quilómetros e esténdese ao oeste da provincia de Pontevedra nunha franxa de 20 quilómetros desde a fronteira de Portugal.\nDentro da zona demarcada estableceranse medidas de erradicación, atendendo a unha zonificación dentro da zona demarcada segundo a proximidade aos positivos detectados. Dentro desta zona demarcada defínese a zona de corta, que afectará unha área de 100 metros de raio arredor de cada unha das árbores positivas onde se realizarán labores de erradicación de todas as especies sensibles, afectadas ou non polo nematodo.\nOutorgarase un prazo de 10 días aos titulares das parcelas situadas na zona de corta para comunicar ao Servizo Territorial de Explotacións Agrarias de Pontevedra, mediante a remisión de copia do correspondente permiso especial de corta, que van realizar persoalmente as medidas previstas nesta resolución, contado desde a súa publicación. A execución destas medidas deberá realizarse antes do 1 de abril. No caso de que estas medidas non se adoptasen no dito prazo, a Administración poderá proceder á súa execución de forma subsidiaria.\nComezarase coa destrución in situ das árbores afectadas e a eliminación das árbores sensibles dentro das zonas de corta co obxectivo da redución do risco de extensión da praga. Así mesmo, farase unha prospección intensiva no perímetro inmediato da árbore afectada na procura de individuos sintomáticos e, de tal xeito, verificarase o alcance do brote.


RC Celta » Comezan os campus da Fundación Celta en Serbia\nTras o éxito da primeira edición celebrada o pasado mes de febreiro, a Fundación Celta puxo en marcha un novo campus de verán na cidade serbia de Veliko Gradiste. O campus se inció onte luns e estenderase ao longo da presente semana e contará de novo coa presenza do ex xogador celeste e actual membro da secretaría celeste Milorad Ratkovic que participará como adestrador para os mozos da localidade.\nEsta actividade é posible grazas ao acordo alcanzado entre a Fundación Celta de Vigo, o concello de Veliko Gradiste e o club local, o FK VGSK. Nesta ocasión son preto de 30 os participantes nunha actividade que está a ter unha enorme repercusión no país balcánico. Os adestramentos realízanse no campo do FK VGSK así como nas instalacións de Silver Lake e o parque Gradiste.\nA cidade de Veliko Gradiste, situada ás beiras do río Danubio, conta xa cunha estrutura de traballo consolidada froito da colaboración entre o tres entidades, unidas polo obxectivo común da formación e o desenvolvemento dos mozos deportistas.\nUnha pretempada marcada pola presenza de canteiráns\nUnha pretempada chea de fútbol: o Celta B xogará dez amigables


A Xunta deseña unha rede de infraestruturas industriais para facilitar que máis de dous millóns de galegos conten cun servizo de valorización da materia orgánica a menos de 50 km | Pacto de los Alcaldes por el Clima y la Energía\nA Xunta deseña unha rede de infraestruturas industriais para facilitar que máis de dous millóns de galegos conten cun servizo de valorización da materia orgánica a menos de 50 km\nvenres, 23 Abril, 2021 - 00:00\nA Xunta ten definida unha rede de infraestruturas industriais para facilitar que máis de dous millóns de galegos que residen en 280 concellos conten cun servizo de valorización da materia orgánica a menos de 50 quilómetros.\nA conselleira de Medio Ambiente, Territorio e Vivenda, Ángeles Vázquez, explicou que esta rede está integrada polas 4 plantas de biorresiduos que constrúe a Xunta e 13 plantas plantas de transferencia, que se construirán, modernizarán e actualizarán para garantir este servizo. Neste sentido, a conselleira avanzou que hoxe mesmo se licita por 1,2 millóns de euros as obras da nova planta de transferencia da Lama, que substituirá e mellorará a microplanta que leva anos operando neste concello. Vázquez Mejuto, acompañada polo presidente de Sogama, Javier Domínguez Lino, visitou a parcela onde se ubicará esta nova instalación.\nDestacou que a Xunta vén mobilizando unha partida de 52 millóns de euros para mellorar a xestión dos biorresiduos e seguir reducindo así as emisións de CO2. Unha porcentaxe importante deste orzamento global (35 millóns de euros) investirase en aumentar a operatividade desta rede, concreta,ente á construción das catro novas plantas de biorresiduos que se localizarán nos concellos de Cerceda, xa operativa, Vilanova de Arousa, Cervo e Verín. No seu conxunto poderán procesar 46.200 toneladas anuais de residuos orgánicos e material estruturante, obtendo un máximo de 13.000 toneladas de compost de calidade. Cómpre recordar que son unhas instalacións que se complementarán con outras destas características, tanto públicas como privadas, actuais e futuras, para o tratamento deste tipo de refugallos.\nAsemade, tamén se mellorarán as plantas de transferencia, coa instalacións dunha tolva en 7 plantas (Chantada, Sarria, Vigo, Silleda, A Rúa, Narón e O Porriño) e no caso da planta de transferencia de Cee -tal e como se avanzou onte- esta ubicarase no polígono industrial, onde se construirá unha nova planta. Tamén se aposta pola conversión de 5 microplantas en plantas de transferencia. Detallou que -ademais da prevista na Lama- no caso das localizadas en Curtis e Ponteceso, estas ampliaranse na mesma ubicación, mentres que para as da Cañiza e Riotorto se está a estudar os posibles novos emprazamentos.\nÁngeles Vázquez defendeu que con esta infraestrutura se garante unha planificación responsable para a recollida selectiva desa nova fracción, habilitando os medios necesarios para poñer enriba da mesa un plan que facilite aos concellos a xestión deste refugallo urbano.\nNova planta de tranferencia da Lama\nA conselleira de Medio Ambiente lembrou que a Unión Europea fixou, para finais de 2023, o reto de ter implantada a recollida selectiva da materia orgánica a través do quinto contedor, o de cor marrón. Co obxectivo de axudar aos entes locais nesta responsabilidade municipal, a Xunta impulsou distintos proxectos para cumprir con este obxectivo.\nÁngeles Vázquez anunciou que hoxe se avanza un chanzo máis neste camiño, coa licitación da nova planta de transferencia da Lama por un importe de 1,2 millóns de euros. Estará instalada no polígono industrial de Racela, nunha parcela de case 2.300 m2, e tamén dará servizo aos concellos de Cercedo-Cotobade, Fornelos de Montes e Ponte Caldelas, aínda que se poderá ampliar a outros municipios pois ten unha capacidade de transferencia de máis de 5.000 toneladas ao ano.\nO presidente de Sogama, Javier Domínguez Lino, indicou que, ademais dunha nave de 600 m2, contará cos seguintes elementos: un compactador fixo, unha báscula, un sistema de translación de contedores, con capacidade para dous, un aparcamento de contedores, unha depuradora de augas residuais e paneis solares para o propio autoconsumo da planta, fomentando deste xeito as enerxías renovables.\nEsta operativa permitirá transferir, ademais da bolsa negra e da bolsa amarela, a fracción de residuos orgánicos recollidos no contedor marrón, que posteriormente serán enviados á planta de biorresiduos de Vilanova de Arousa cando estea operativa.


Manuel Guede Oliva, director do CDG; Olga Mojón, directora do Teatro Principal, e Manuel Manquiña, actor protagonista deste espectáculo, presentaron este mediodía as funcións que a compañía institucional ofrecerá na cidade das Burgas o domingo 5 de maio ás 19.00 horas para público xeral e o luns 6 ás 11.00 horas para escolares. Días sen gloria chegará a Ourense inmediatamente despois do seu encontro co público do Barco, onde será representado o venres 3 ás 21.00 horas, ademais de ofrecer un pase concertado con centros escolares o xoves 2 ás 11.00 h.\nDía das Letras 2013\nTras unha estadía dun mes no Salón Teatro de Santiago, o CDG inicia así o percorrido da súa versión dunha das obras mestras de Roberto Vidal Bolaño, que exhibirá ata mediados de xuño en dez escenarios galegos e un portugués. Trátase, ademais, da proposta escénica central na programación que a Consellería de Cultura e Educación lle dedica durante este ano ao autor compostelán, primeiro profesional da escena ao que se homenaxea no Día das Letras Galegas.\nXunto con Manuel Manquiña, Eva Souto, Borja Fernández, Felisa Segade e Sergio Zearreta poñen en escena esta nova versión do texto gañador do Premio Rafael Dieste en 1999, que a compañía de Vidal Bolaño Teatro do Aquí levara ás táboas hai vinte anos co propio autor no papel protagonista. Trátase, ademais, dunha das obras que mellor resume o universo bolañano, cos seus personaxes e ambientes marxinais, a épica da derrota como temática recorrente e onde se reflicten, así mesmo, as súas recoñecidas influencias cinematográficas.\nEspazo sonoro en directo\nEste importante reto escénico supón, ademais, o regreso ao teatro galego de Fefa Noia, directora compostelá afincada en Madrid e cunha intensa traxectoria profesional vinculada a Teatro de la Abadía, Centro Dramático Nacional, Compañía Nacional de Teatro Clásico, EscénaTe e á súa compañía Los Lunes, entre outras formacións. Para a súa materialización, contou coa escenografía a base de cordames móbiles ideada por Baltasar Patiño, a iluminación de Pedro Yagüe e o vestiario de Alejandro Andújar, así como coa asistencia na dirección de Roi Vidal, fillo do autor.\nA venda anticipada de entradas para a función deste domingo en Ourense está dispoñible na web http://entradas.novagaliciabanco.es e no teléfono 902 434 443. Tamén poden adquirirse no despacho de billetes do Teatro Principal, que abre o sábado e o domingo de 11.00 a 13.00 h e unha hora antes do comezo do espectáculo. O prezo das localidades sitúase entre os 6 e os 12 euros, con descontos para usuarios do carné xove, do carné de estudante, maiores de 65 anos e desempregados sen prestación.\nProgramación conmemorativa do Día das Letras do Concello do Barco de Valdeorras


A DELEGADA TERRITORIAL DA XUNTA E O ALCALDE DE MESÍA COMPROBAN A REPARACIÓN DE VARIOS CAMIÑOS NO MUNICIPIO\nA delegada territorial da Xunta na provincia da Coruña, Belén do Campo, e o alcalde de Mesía, Mariano Iglesias, comprobaron esta mañá a reparación de varios camiños rurais no municipio. O Concello de Mesía recibiu unha achega de máis de 74.000 euros para o acondicionamento de varias pistas, nunha acción enmarcada no Plan Marco de Mellora de Camiños de titularidade municipal que desenvolve a Consellería do Medio Rural e do Mar. Máis información en 'ler máis'.\nA XUNTA PROHIBE AS QUEIMAS ATA NOVO AVISO\nO Concello de Mesía informa de que a Xunta de Galicia decidiu prohibir as queimas ata novo aviso polas condicións meteorolóxicas. De acordo coa situación actual e as previsións meteorolóxicas para os vindeiros días, as comunicacións e autorizacións de queima carecen de validez.\nAS ESCOLAS DEPORTIVAS E CULTURAIS DO CONCELLO DE MESÍA CELEBRAN A FIN DE CURSO 2013-2014\nAs escolas deportivas e culturais do Concello de Mesía celebraron a fin de curso cunha festa no polideportivo municipal en Xanceda a pasada tarde. Deceas de persoas asistiron á festa, na que se puideron ver exhibicións das actividades deportivas e algunha actuación das culturais. Ademais, proxectáronse imaxes de todas as actividades municipais desenvoltas ao longo do curso.


Masters científicos remotos (MSC) en medicina farmacéutica en Cincinnati Estados Unidos D América | LVMedia\nMáster remoto en ciencia en medicina farmacéutica en Cincinnati Estados Unidos d América 2021\nUn mestre de ciencia ou MSC é un título de posgrao en xeral nos ámbitos da ciencia e da ciencia social. MSC pode concentrarse en cursos, baseado na investigación ou unha mestura de ambos.\nA farmacia é un campo de estudo que implica como se fabrican medicamentos e a súa interacción co corpo humano. Os pacientes reciben medicamentos con receita de farmacéuticos que responden ás súas preguntas e aseguran que se respecten as normas de calidade e subministración.\nO tratamento coas universidades públicas está lonxe de ser unha opción óptima.. As escolas privadas ofrecen un apoio moito mellor na súa experiencia de aprendizaxe a distancia. Varias universidades en liña atraen profesores e estudantes a grandes distancias de todo o mundo. Isto aumenta considerablemente a diversidade nunha clase de aprendizaxe a distancia e produce unha conversa difícil entre os de comunidades extremadamente diverxentes, rexións e culturas distantes.\nA educación nos Estados Unidos é principalmente proporcionada polo sector. Público, con control e Financiamento de tres niveis: Estado, local e federal, nesta orde. Os requisitos comúns para estudar a un nivel superior de educación nos Estados Unidos incluirán a súa proba de admisión (tamén coñecida como declaración do obxecto ou declaración persoal), notas de notas , a recomendación / letras de referencia, a proba de idioma\nA cidade de Cincinnati, Ohio é famosa pola súa arquitectura histórica, equipos deportivos e o Festival de Ohio Jazz. Ten moitas grandes universidades e colexios para elixir.\nDiploma remoto do mestre científico na medicina farmacéutica en Cincinnati nos Estados Unidos


A Feria de Fungos e Cogumelos das Pontes comeza este sábado - GALICIAXA\nA Feria de Fungos e Cogumelos das Pontes comeza este sábado\nPor Redacción XA26 Outubro, 2018Sin comentarios\nO Concello das Pontes acollerá, durante os días 27 e 28 de outubro, a vinte e nove edición da Feira de Fungos e Cogumelos na que a gastronomía, a música e os espectáculos na rúa serán, xunto co concurso de cestas, os principais protagonistas. O programa completo da 29ª Edición da Feira de Fungos e Cogomelos das Pontes, ideado pola Concellería de Cultura, inclúe un amplo abano de actividades co que o municipio das Pontes se converterá no epicentro da gastronomía galega de outono e co que o goberno local pretende fomentar o interese polo mundo da micoloxía, entre veciños e visitantes.\nNa feira tamén será presentada Carmela Cantarela, a mascota oficial da Feira de Fungos e Cogomelos das Pontes. Un cogomelo fermosísimo e moi festeiro deseñado polo gran viñetista Dávila.\nEntre as actividades previstas, o sábado, ó mediodía, na Praza de América, haberá unha sesión vermú a cargo dos grupos Por Mi Swing e DixieKings e unha exhibición e clases de baile dos anos vinte e trinta da man de Swing Jaz z Lugo, Compostela Swing e Swing On Vigo.\nTamén, durante a xornada de mañá, as rúas da vila serán o escenario do espectáculo Forzudos da compañía Circo Chosco no que o humor se mesturará con acrobacias, malabares e números de lume para achegar ós asistentes ó mundo do circo.\nPola tarde, na carpa gastronómica, situada na rúa Alexandre Bóveda, o cociñeiro Pepe Solla, cunha estrella Michelín e tres soles Repsol, membro fundador do grupo Nove, porase ó fronte dun showcooking no que os fungos e os cogumelos serán os principais ingredientes en diferentes propostas culinarias e, Xaime Rodríguez Trigas, campión galego e subcampión de España de Coctelería realizará unha pequena exhibición de preparación de bebidas.\nA xornada do sábado rematará na Praza de América cos concertos da compositora e pianista Ele, o grupo de rock, nado nos anos 80, Seguridad Social e a formación feminina The Dawlins que fará gozar ós asistentes cun repertorio baseado na música country, blues, dixie e folk, entre outros xéneros.\nO domingo, ó xa tradicional concurso de setas e xantar popular, hai que engadir o pasarrúas cun espectáculo final a cargo da compañía Pablo Méndez Performaces e o espectáculo Saaabor, de Culturactiva, unha proposta deseñada para todos os públicos na que se conxuga a música, a maxia e a participación do público, co mundo da gastronomía como pano de fondo.\nA mediodía, na Praza de América, haberá unha nova sesión vermú, nesta ocasión a cargo da formación Garufa Blue Devils Big Band que, coa axuda de Sito Sedes, o que fora cantante dos Satélites, fará un percorrido pola música das décadas dos anos 20, 30 e 40.\nA cita micolóxica rematará, no Auditorio Municipal Cine Alovi co espectáculo Somos criminais interpretado por Carlos Blanco e Xosé A. Touriñán, para o que o departamento de Cultura xa colgou o cartel de “aforo completo” hai unhas semanas.\nAdemais, durante todo o fin de semana, haberá instalada unha carpa con produtos de outono e alimentación e unha zona de food trucks nas que se enxalzarán os produtos locais, de tempada e a gastronomía de outono. Tamén haberá unha zona destinada á artesanía, na que artesáns chegados de diferentes puntos de Galicia, amosarán as súas pezas.\nAs Pontesfeira fungos e cogumelosPrograma


Que alimentos aumentar a potencia sexual en homes - El Macho\nProblemas coa potencia? Vostede dificilmente penso sobre o feito de que a causa pode ser unha dieta desequilibrada, porque provoca a maioría dos fallos no corpo. Especialmente despois de trinta anos, cando os homes forza está gradualmente comezando a desaparecer. Seguindo unha dieta especial con alimentos para a construción vai axudar a aumentar a libido, potencia e mellorar. Pero non se preocupe, a fame non é difícil sempre!\nNon hai regras a seguir?\nA dieta é fixo individualmente. Alguén está tentando se librar de enfermidades crónicas, e alguén só quere evitar a coñecer que alimentos aumentar a construción, e a revisar a dieta. E estilo de vida de todo o mundo ten a súa propia, que tamén non pode ser ignorado. Mentres hai consellos Xerais para aqueles que están dispostos a comer correctamente en prol do ben-traballo coordinado do sistema reprodutivo:\nSe están a ser tratados, a dieta, é importante para axustar con un especialista. Algúns produtos son capaz de neutralizar o efecto dos medicamentos. Por exemplo, grapefruit non debe comer, se está a tomar antibióticos.\nPorcións debe ser media. O xaxún é estrictamente prohibido para restaurar o corpo cos nutrientes esenciais en cantidade suficiente. Pero excesos non é desexable – o exceso de peso provoca unha diminución en erección.\nXeralmente feito dieta a seguir para acadar resultados. Se o que quere e non vai saber a problemas coa potencia, é importante comer alimentos que aumentan ereções, de forma permanente.\nQue alimentos mellorar a construción?\nIncluír no menú diario:\nAlimentos que conteñen cinc. Aumenta a produción de hormonas sexuais, eficaz na loita contra as infeccións, provocando a caída de construción. A cantidade de cinc é algas, espárragos, apio, sementes de cabaza, luras e peixe de río.\nAlimentos que conteñen caroteno. A súa unha morea de froitas e legumes de laranxa e vermello cor – cenoria, cabaza, damasco. É necesario aumentar a libido, tamén fortalece o sistema inmunolóxico. Alimentos para unha boa ereções que teñen caroteno, beneficioso para a próstata, que son eficaces no tratamento de prostatite.\nFibra. Que acelera o metabolismo, o que é importante no tratamento da disfunción sexual. A dieta debe ser complementada con repolo, verduras, mazás e pan con farelo. Útiles e marmelada de froitos.\nProdutos que conteñen glicina, histidina, tirosina, treonina. Estas substancias contribuír para a produción de testosterona – unha hormona que afecta á calidade da construción e a exaculación. Comer ovos de domicilio. Torrado eles perden as súas propiedades útiles, para que se suxiren para cociñar soft-boiled ou mesmo comido cru, por exemplo, facendo gemada ou un cóctel.\nO que comer para facer máis confiado na cama?\nEl mellora a mobilidade dos espermatozoides. Na pel dos froitos é resveratrol – é responsable da actividade reprodutiva da proteína.\nO máis útil de peixe para os homes. El ten unha gran cantidade de vitamina D, que é do 90% aumenta o contido de testosterona no sangue. Austríaco os científicos tamén descubriron que este peixe ten un efecto positivo sobre as moléculas de ADN contidas no esperma.\nAguacate e froitos secos\nGraxas non pode ser completamente eliminado a partir da dieta. Prexudicial, contribuíndo á formación de colesterol, o que pecha os vasos, para substituír a planta. Aguacate – o que necesitas. Útiles e noces para a erección.\nO estudo amosa que o 47% dos homes que consumidos diariamente zume de roma, amosa unha significativa mellora de potencia. Pero ten en conta que zumes envasados do supermercado son inferiores na utilidade fresco.\nContén hidrocortisona, unha substancia que mantén o corpo reservas de enerxía. Grazas a el, propositadamente movendo o esperma para o ovo. Pero antes de unha data para o abuso o allo aínda non paga a pena.\nEste produto contén boro e óxido de nitróxeno, o 50% aumentar o fluxo de sangue. Como unha medida preventiva todos os días, comer unha culler de té de produto.\nProteína do leite é a fonte de testosterona, que é tamén sobre o crecemento muscular ten un efecto positivo. Este produto tamén elimina o corpo a hormona feminina estrogênio. Como é que os homes? Acumula no organismo coa idade e tamén con un gusto para a cervexa.\nUn día ideal para comer tres ovos. Esta é a cantidade de que non pode prexudicar o corazón e vasos sanguíneos de colesterol. Ademais, a proteína de ovo material, que é necesario para a formación de espermatozoides.\nO que para eliminar da dieta?\nAlimento para construción non usar produtos que son tanto como os homes. Entón, estar preparado para o feito de que a comida que ten consumidos diariamente e considerou que ser saborosa, ten que dar. Cales son os alimentos que son prexudiciais para a función sexual:\nProdutos de carne, provocando a formación de colesterol. El leva a interrupción do fluxo de sangue no corpo, especialmente na pelve, causando problemas de potencia. Substituír a carne de porco e carne con aves de curral ou coello. Non fritir, e ás produto.\nEspecias – saborosa, pero non sempre é saudable. Picante, picante e salgado alimentos reduce a erección.\nRefrescos, café, cervexa. Como resultado da investigación conseguiu demostrar que estas bebidas pode reducir a libido.\nDeportes de alimentos cando se contén suplementos con esteroides.\nAgora vostede sabe que axuda a conseguir unha erección, e cales son os produtos que son mellor para eliminar do menú diario. Escolla unha alimentación saudable e dieta adecuada, non só pode restaurar a función sexual, pero tamén para mellorar a condición de todo o organismo. É doado, proba e!\nCausas e tratamento de baixa potencia en homes\nÁs veces, hai inesperado complicacións na vida sexual dos socios. Tales problemas incluído débil potencia, causas e tratamento que consideramos continuación.


Curso de velaría e acastillaxe n'A Aixola - Culturmar\nCulturmar > Novas > Curso de velaría e acastillaxe n’A Aixola\nCurso de velaría e acastillaxe n’A Aixola\nPublicado o 17/09/2020 17/09/2020\nO centro de formación A Aixola de Marín, anuncia a apertura das inscricións no seu próximo curso de velaría e acastillaxe.\nO curso ten unha duración de 350 horas en horario de mañá, estendéndose desde o próximo 5 de outubro até finais de xaneiro do ano próximo. Trátase dun curso eminentemente práctico, con un 80% do tempo lectivo dedicado a esta modalidade.\nO obxectivo desta acción formativa é capacitar ao alumnado participante para realizaren operacións de reparación e mantimento de velas e aparellos, identificando os diferentes tipos de técnicas e deseños.\nToda a información e os datos de contacto do centro poden ser consultados na súa web http:/aixola.cetmar.org, facilitamos ademáis a ligazón ao programa do curso, onde se encontra tamén o formulario de preinscrición.


PLAN GALEGO DE POTENCIACIÓN DAS LINGUAS ESTRANXEIRAS | vgomez\nPLAN GALEGO DE POTENCIACIÓN DAS LINGUAS ESTRANXEIRAS\nMáis de 40.000 alumnas e alumnos galegos de Primaria e da ESO terán mellorado no curso 2012/ 2013 as súas competencias lingüísticas grazas ao Plan Galego de Potenciación das Linguas Estranxeiras, aprobado este xoves polo Consello da Xunta. Este proxecto, que dá resposta aos 'Obxectivos de Lisboa' en materia de aprendizaxe de linguas, establecidos pola Unión Europea, suporá un investimento de máis de 51,5 millóns de euros nesta lexislatura. Deste xeito, e malia á crise económica actual, o Goberno galego demostra a súa decidida aposta e compromiso coa aprendizaxe doutros idiomas, cunha estratexia pensada ata o ano académico 2012/2013.\nO Plan Galego de Potenciación das Linguas Estranxeiras suporá incrementar en preto de 29.000 o número de alumnas e alumnos galegos que terán estudado materias non lingüísticas en inglés –en centros plurilingües e seccións bilingües-, respecto dos que o facían no curso 2008/2009.\nO alumnado adquirirá as competencias lingüísticas necesarias nos 160 primeiros centros plurilingües que se van crear, e nas 1.800 seccións bilingües con que contarán os centros educativos de Galicia de aquí ao ano 2013, co que se incrementará nun 150% as que existían ao inicio da lexislatura. Así, o 20% da poboación escolar de Primaria e da ESO que estuden no 2012/2013 en centros sostidos con fondos públicos da Comunidade Autónoma de Galicia tería cursado ensinanzas nas seccións bilingües e centros plurilingües, grazas ao Plan Galego de Potenciación das Linguas Estranxeiras.\nPor outra banda, no período 2009/2013 posibilitarase a formación de arredor de 6.600 profesionais dos distintos eidos laborais noutros idiomas para desenvolveren con éxito o seu traballo. Así mesmo, a Consellería de Educación demostra o seu apoio ao profesorado, permitindo o acceso a cursos ata a 13.000 docentes, nun itinerario formativo para desenvolveren as súas clases en linguas estranxeiras.\nPara conseguir os obxectivos do Plan, a Consellería de Educación vai pór en marcha ata 15 medidas diferentes, coas cales vai actuar sobre factores clave do sistema educativo galego. Medidas que van incidir sobre varios eidos. Sobre os centros educativos, coa creación de centros plurilingües, o incremento e mellora de seccións bilingües, ou a ampliación da oferta das escolas oficiais de idiomas.\nRespecto do profesorado, con itinerarios formativos dirixidos aos docentes, colectivo fundamental que tamén vai adquirir as devanditas competencias en linguas; en canto ao alumnado, a través tamén de formación e estadías en ámbito lingüístico; e sobre os colectivos profesionais. Todos eles poderán, ademais, acreditar as competencias adquiridas nos itinerarios formativos nas escolas oficiais de idiomas e/ou en institucións de recoñecido prestixio.\nPor outra banda, O Plan Galego de Potenciación de Linguas Estranxeiras contempla un seguimento transversal para avaliar o seu funcionamento, velando sempre pola utilidade dos investimentos públicos.\nReforzo das EEOOII\nAdemais da devandita creación de centros plurilingües e incremento das seccións bilingües, o Plan reforzará as escolas oficiais de idiomas, centros en que o profesorado poderá seguir itinerarios formativos para mellorar as súas competencias lingüísticas e posteriormente acreditalas, ben sexa a través das propias EEOOII, ou a través doutras institucións de recoñecido prestixio.\nCo fin de prestar un mellor servizo nestes centros, Educación vai ampliar a oferta destes centros tanto en ensinanzas regradas, con máis grupos, como con novas seccións, o vindeiro curso en Nigrán e Negreira.\nA Consellería de Educación apoiará o profesorado e o alumnado dos centros plurilingües e as seccións bilingües con auxiliares de conversa nativos da lingua estranxeira correspondente. Entre eles, os centros contarán tamén coa figura dos mestres xubilados, que desenvolverán o seu labor de apoio basicamente nos centros do medio rural.\nAsí, ao final da lexislatura a Consellería prevé ter á disposición dos devanditos centros máis de 450 destes auxiliares. Xa no vindeiro curso haberá máis de 200 destes auxiliares, o que supón un incremento do 201% respecto dos que había no curso 2008/2009.\nPara a construción dun itinerario formativo dirixido aos docentes, o Plan contempla, ademais de actuacións nas EEOOII, adquisición de competencias a través dos cursos para a formación complementaria da aprendizaxe de linguas estranxeiras (programa CUALE), e do Programa de Apoio ao Ensino e Aprendizaxe de Linguas Estranxeiras (PALE).\nAdemais, os docentes poderán mellorar a súa formación mediante as estadías en ámbitos lingüísticos, das cales se beneficiarán máis de 3.500 docentes ata 2013. Respecto do alumnado, as devanditas accións completaranse mediante o programa CUALE, que proporciona formación complementaria para a aprendizaxe das linguas estranxeiras, ao alumnado de Educación Secundaria Obrigatoria, Bacharelato e Formación Profesional; e con estadías formativas en ámbito lingüístico, ben no estranxeiro, ben nos coñecidos como ‘pobos ingleses’ –‘English Town’. Esta iniciativa consiste na convivencia dos escolares con profesores de inglés nun enclave galego, durante a que só falarán nesta lingua estranxeira.\nO compromiso da consellería con este itinerario formativo quedou xa de manifesto coa nova convocatoria de estadías, xa que este ano a convocatoria beneficiará 3.077 estudantes, un 16% máis respecto do curso pasado. Ademais, por primeira vez este ano non só se realizarán as actividades entre xuño e agosto, senón que tamén se desenvolverá unha quenda no mes de setembro, o que permitirá aos nenos e nenas galegos participaren no sistema educativo de Irlanda –os estudantes da ESO- ou Canadá –no caso dos de Bacharelato-, e compartiren as experiencias dos estudantes deses países.\nO Plan Galego de Potenciación das Linguas Estranxeiras forma parte da estratexia do Goberno galego para garantir unha educación de calidade. Por iso, e malia a crise económica, a Consellería de Educación vai dedicar a novas medidas para a mellora das competencias lingüísticas dos galegos máis de 51,5 millóns de euros.\nAsí, investiranse 2,3 millóns de euros en cursos para docentes e profesionais nas EEOOII, e outros máis de 19 millóns de euros en diferentes accións para a formación dos docentes. Ademais, respecto do alumnado, destinaranse case 4 millóns de euros á creación de novos centros plurilingües e seccións bilingües, e case 20 millóns para estadías para que as alumnas e alumnos melloren as súas competencias lingüísticas.\nDeste xeito os maiores incrementos do Plan ata 2013, pola novidade das accións, irán parar á creación de centros plurilingües e seccións bilingües, e a apoialas con auxiliares de conversa; liñas, por certo, todas elas contempladas nas accións do Consello de Europa.\nOs investimentos máis fortes irán dirixidos á creación de centros plurilingües e á mellora da formación do profesorado e do alumnado en ámbitos lingüísticos, así como á mellora das escolas oficiais de idiomas.\n09/07/2010 11:14. vgomez #. DOCENCIA


Día 21 de outubro de 2016 das 10 da mañá ata á medianoite, na biblioteca de Escairón\nO día 24 celébrase o Día da Biblioteca, e na biblioteca, debido ó éxito acadado en anteriores edicións, decidimos adiantar a celebración ó venres e non pechar en todo o día. Así tivemos actividades de moi diverso contido, empezando con visitas escolares ó longo de toda a mañá e non rematando ata pasada a medianoite.\nÁs 10:15 chegou o primeiro dos grupos escolares (4º, 5º e 6º de Infantil do colexio de Escairón) e ás 11:15 o grupo da Escola Infantil Municipal, que viñeron coñecer a biblioteca e que se entretiveron e divertiron cos contos A toupiña que quería saber quen lle fixera aquilo na cabeza, La princesa y la cerdita e Hay un cocodrilo debajo de mi cama.\nÁs 12:15 chegaron os alumnos de 5º e 6º de Primaria, que despois de repasar o aprendido sobre O Saviñao na visita do ano pasado, continuaros vendo como é que un libro pasa a formar parte do fondo da biblioteca e se pón a disposición do público: como se atopa un libro a través da información contida na etiqueta. Etiquetamos varios libros que xa están colocados onde lles corresponde, a maior parte deles pertencen á colección Clásicos español-inglés=Classics Spanish-English. Ademais aproveitamos para invitalos a participar nas actividades da tarde.\nDesde antes das 16:00, en que comezaba o obradoiro de debuxo, había participantes agardando por el.\nÁs 17:00 o noso habitual obradoiro de origami, no que fixemos un cabalo saltarín e galopín e máis un lazo.\nÁs 18:30 (despois da merenda) comezamos cos obradoiros científicos: a sesión de A Ciencia divertida con Nita (do repertorio do programa Ler conta moito) e obradoiro de Fibonacci.\nEscoitamos o conto do globo vermello e fixemos varios experimentos con globos. Logo o conto da Estreliña e fixemos máis experimentos relacionados: como facer estrelas e unha lámpara de lava fosoforescente. Foi sorprendente e moi divertido.\nÁs 20:30 concurso colaborativo por equipos con preguntas e probas para conseguir os materiais para o último obradoiro da noite (o dos selos de goma eva).\nÁs 22:00 logo dunha apetitosa cea, para que a fame non acabara coas ganas de diversión, saímos buscar á rúa a Anxo Moure que veu participar na nosa festa coa súa Titiricleta (tamén do repertorio do programa Ler conta moito). Con el soubemos da guerra, da paz, da solidariedade e divertímonos paseando na súa orixinal titiricleta.\nÁs 23:00 relaxámonos un pouco co obradoiro de selos de goma eva. Gustounos tanto como quedaron que decidimos incluír na nosa cápsula do tempo unha representación dos máis bonitos dos nosos selos!\nDa man de Anxo Moure escoitamos contos solidarios e xogamos coa súa titiricleta: títeres, personaxes dos contos e paseos na bicicleta: como condutores ou como pasaxeiros. Foi moi divertido e non podía o sono con nós a estas horas!\nPasada a medianoite (coma sempre, rematando máis tarde do previsto) pechamos a nosa cápsula do tempo cunha conta atrás. Aínda que non foi o peche definitivo porque aínda faltaba incluír fotos das actividades, celebrámolo moito.\nAgora queda esperar ata o ano 2025 para abrir esta cápsula de recordos e sorprendernos coas cousas que nos chamaron a atención. Pero a biblioteca segue aberta para todos os que participamos nesta xornada especial, para as súas amizades, familias e coñecidos.\nEsperamos que o pasarades moi ben e qeu sigades vindo pola vosa biblio. Nós xa estamos pensando a ver como o celebramos o ano que vén.\nen Actividades, Bebés: 0 a 3 anos, Divulgación do coñecemento, Narración oral, Nenos e nenas, Obradoiros creativos / por O Saviñao – B.P.M. do Saviñao\nTitiricleta na biblioteca Monte Alto (A Coruña).\nA Titiricleta chegou a Biblioplaza de Monte Alto! E veu cargadiña de contos e historias de todo o mundo. Anxo sorprendeunos coa súa chegada á Biblioplaza, un evento que a biblioteca Monte Alto celebra cada mes de xuño saíndo a rúa, na procura dos veciños máis despistados, os que aínda non saben a marabillosa biblioteca que teñen no terceiro andar do centro cívico. E con Anxo e os seus monicreques gozamos do auténtico poder da narración oral, do poder das verbas e da voz, frente ao auxe do visual e as novas tecnoloxías.\nSe queredes coñecer o fermoso proxecto para construir un mundo mellor no que colabora esta divertida titiricleta, visitade o seu blog CONTOS SOLIDARIOS.\nen Actividades, Narración oral, Nenos e nenas / por A Coruña – B.P.M. Montealto\nMergullámonos?… na BPM do Saviñao\nDía 3 de xuño de 2016 ás 18:30, na biblioteca de Escairón\nPara celebrar o Día dos Océanos (8 de xuño), a poucos días de comezar o verán, o bo tempo, a calor e as vacacións, mergullámonos nun mundo de historias!\nPresentamos unha nova actividade do catálogo de actividades Ler conta moito:\nhistorias de emocións\nda man de Andrea “Dos Piñeiriños”\no 3 de xuño, ás 18:30 na sala infantil\nEscoitamos e gozamos cun conxunto de historias que nos convidaron a explorar o mundo das emocións da man de Roberta, que que traslada a vivir nunha nova granxa e comeza a escola nunha nova vila onde non tén aínda amigos.\nIdentificando sons da natureza, da granxa, e cantandos e bailandos con Roberta para aprender os números, pasóusenos axiña o tempo.\nÓ rematar, entregamos os premios do Certame de Narración e Debuxo Infantil Letras Galegas 2016, e nas sucesivas semanas planificamos varios obradoiros para celebrar o Día dos Océanos.\nen Actividades, Actividades de dinamización con música, teatro e danza, Bebés: 0 a 3 anos, Narración oral, Nenos e nenas, Obradoiros creativos / por O Saviñao – B.P.M. do Saviñao\n“Babacontos con Manuel María na B.P.M. de Brión da man de Larraitz Urruzola\nMagín Blanco en Corcubión- DIA DO LIBRO\nO Sábado 23 de Abril estivo con nós Magín Blanco para celebrar o “Dia do Libro” este ano.\nCo seu espectáculo de contos e música “Libros en-cantados” divertiu tanto a nenos como a maiores,\nUnha hora, que nos soubo a pouco. Agardamos que volte pronto por Corcubión!\n“Contando en feminino”\nA Biblioteca Pública Municipal do Concello de Corcubión, situada na Casa da Cultura, acolleu a actividade de animación á lectura : “Contando en feminino”, da Asociación Lisístrata. Coa contadora Ana Hermida.\nCelebrando así con pequenos e maiores, o “Dia da Muller”, dentro dos actos organizados por este Concello e coa colaboración da Xunta de Galicia co programa “Ler Conta Moito” para as bibliotecas municipais.\nA actividade realizouse o dia 19 de Marzo. E durou aproximadamente 1 hora. O público asistente disfrutou moito cos contos relacionados coa Muller e Igualdade; e ademáis participou activamente desta actividade.\nDe 12:00 a 13:15 aprox.\nAquí podedes ver algunhas fotos deste dia….\nen Actividades, Narración oral / por Corcubión – B.P.M. Corcubión\nXANDOBELA ESTRÉASE NA BIBLIOTECA ÁNXEL CASAL CON “PAN E AUGA? SOPAS!”\nO protagonismo de cantigas de base popular e tradicional, a gastronomía e os enredos e brincadeiras forman parte da narración das historias do avó Casiano.\nNo primeiro lugar: presentar a biblioteca, falar dos nosos libros, cómo facer o carné.\nDespois os contos, altos e claros. Todos moi atentos e participando neles.\nA actividade rematou cun obradoiro de cociña creativa no que cada un dos participantes fixo un pequeno rato.\nOutro sábado de diversión na biblioteca. O primeiro de Xandobela con nós, e esperamos que repitan moitos máis.\nPara saber máis deste evento, premer aquí.\nCONTOS DENDE A SAUDADE CONTADOS POR MARISA IRIMIA NA BIBLIOTECA ÁNXEL CASAL\nContos recollidos aquí e alá, contos escoitados dende nena nas sobremesas da casa dos avós, contos de animais e e contos de tema marabilloso, desenredados dende a saudade de Ramón Piñeiro; unha boa representación do xeito que ten a nosa xente de ver o mundo.\nA pesar das idades dos máis pequenos, a atención e participación de todos eles durante os dous contos foi moi intensa. Todos estaban moi interesados nestes contos dende a saúdade.\nPara saber máis sobre este evento, premer aquí.\nO SOÑO DO RATO CÉSAR NA BIBLIOTECA ÁNXEL CASAL CONTADO POR OLGA ABAD\nO Soño do rato conta a historia do rato César. E o seu soño, viaxar no tren que transporta libros para a biblioteca. Unha historia onde a ilusión por coñecer É tan forte que vencerá os seus medos.\nOlga trouxo tamén monicreques e moitos cachivaches máis para contarnos a súa historia. Todos estiveron moi atentos.\nPara máis información sobre este evento, premer aquí.\nPáxina 6 de 9«‹45678›»


Comeza o Festival de Ortigueira nunha finde chea de música no país - CULTURA - Sermos Galiza - Diario de intereses galegos\nComeza o Festival de Ortigueira nunha finde chea de música no país\nRedacción 14 Xullo 2017 11:31 h.\nSalceda de Salas, O Matadoiro\nVaia Cristo: o mellor soul dos barbanzáns The Lákazans e Os Vacalouras.\nPortamérica: un dos maiores festivais galegos do verán, con Iván Ferreiro, Xoel López, Novedades Carminha, Asian Dub Foundation e Leiva, entre outros.\nFestival de Ortigueira: música celta de todo o arco atlántico. Entre os grupos galegos atópanse: Treixadura, Banda Crebinsky e A Roda.\nAté o 18 de xullo\nTerra da fraternidade: festival que forma parte da programación das Festas do Apóstolo e que reivindica Compostela como terra de acollida de persoas e culturas a través da música. Do 14 ao 18 de xullo na Praza da Quintana.\nXornada musical para acompañar as carrilanas. No cartel atopamos a Ses, Dakidarría, Pablo Balseiro e Terbutalina.\nPadrón, A Matanza\nReinauguración da Casa de Rosalía: reinaugúrase a Casa de Rosalía con nova museoloxía asinada por Pepe Barro. Para celebrar a inauguración contarse cun concerto de Amancio Prada.\nForcarei, A Freixeira\nDemonte Sound: festival itinerante da Terra de Montes con Skandalo GZ, Noite Fechada e varias bandas tributo.\nParábola da abundancia: exposición fotográfica e videográfica do catalán Francesc Torres e a americana Berkowitz sobre o mundo das mariscadoras.


Os socialistas lucenses remarcan o investimento de 3.900M€ en políticas de vivenda |\nHome Política Os socialistas lucenses remarcan o investimento de 3.900M€ en políticas de vivenda\nLugo, 24 de Xaneiro de 2022. Os deputados lucenses no Congreso, Ana Prieto e Javier Cerqueiro xunto ao senador César Mogo valoraron hoxe o investimento de 3.900 millóns de euros adicados á politicas de vivenda impulsadas polo Goberno de Pedro Sanchez. Asi si o fixeron trala aprobación no último Consello de Ministros de dúas medidas importantes en materia de vivenda e que benefician especialmente á mocidade. Por unha banda, o Bono de Aluguer Xuvenil, e por outra, o Plan Estatal de Vivenda 2022-2025.\nOs socialistas lucenses afirman que estas medidas supoñen unha axuda para os colectivos vulnerables, e sobre todo, para aos máis mozos. Sinalan que o Plan de Vivenda 2022-2025 recolle medidas dirixidas ás situacións máis vulnerables: como por exemplo persoas sen fogar, afectadas por desafiuzamentos ou que viven en precariedade. Neste último asunto, o Goberno marcouse o ambicioso obxectivo de acabar co chabolismo en España.\nPor outra banda, o paquete de medidas tamén inclúe o aluguer e compra de vivenda nos concellos de menos de 10.000 habitantes para loitar contra o despoboamento, ademais do impago do seguro de aluguer que garante ao propietario o cobro do aluguer correspondente a unha anualidade e alivia aos inquilinos expostos a dificultades económicas inesperadas.\n“A outra medida aprobada, o Bono de Aluguer Xuvenil, contempla unha axuda de 250 euros mensuais durante dous anos. Entre os requisitos para ser beneficiario figuran ter uns ingresos inferiores ao triplo do IPREM e un prezo de aluguer que non supere os 600, podendo ascender esta cantidade nalgúns casos ata os 900 euros”, sinalan os socialistas.\nOs socialistas convidan aos mozos e mozas lucenses a solicitar o bono estatal para o acceso a vivenda, que beneficia a todos os contratos realizados a partir do 1 de xaneiro de 2022. “Con eles, insistimos, demóstrase a sensibilidade social do Goberno de Pedro Sánchez, xa que con estas medidas facemos fronte á crise económica e as problemas dos cidadáns. Por iso é preciso advertir dos 475 millóns asignados nos últimos orzamentos do Goberno do PP de Rajoy, aos 3.900 millóns das contas deste ano. Estamos diante da partida máis grande destinada á vivenda da historia de España”, argumentan.\nTags: psdeG congreso


A charca dos libros: 2012/01 - 2012/02\nA PAZ é un dereito\nbiblioteca escolar conmemoracións, paz, recursos\nWeb sobre a biblioteca escolar, un recurso para o desenvolvemento das prácticas lectoras e habilidades intelectuais, con ligazóns a diferentes apartados: biblioteca escolar, recurso educativo, a biblioteca escolar en acción, biblioteca escolar e lectura, biblioteca escolar... Deixámosvos este enlace e un link permanente na parte dereita do noso blogue, na sección "Os blogues que máis visitamos".\nbiblioteca escolar biblioteca, formacion usuarios, lectura\nRecursos para celebrar o día da PAZ e a non violencia\nPremendo sobre a imaxe da pomba que tes a continuación poderás acceder a unha chea de recursos para traballar o día da PAZ e a non violencia.\n"Mensajes del agua" (Macaco) con letra\nSe queredes practicar a letra da canción, deixámosvos esta versión:\nbiblioteca escolar actividades, cancións, conmemoracións, paz, recursos\nAquí tendes a canción que imos cantar o día da PAZ no noso cole. Botade unha ollada!\nXOGO DÍA DA PAZ E A NON VIOLENCIA\nNesta aplicación poderedes atopar información relacionada coa non violencia e a paz, con personaxes importantes, premios Nobel, letras de cancións, poemas, un cuaderno para traballar no aula, enlaces de interese...\nbiblioteca escolar conmemoracións, paz, recursos, xogos\nDende o IES de Curtis nos chega esta presentación sobre os premios Nobel da PAZ.\nO Seminario Galego de Educación para a Paz promove, nos colexios e institutos de Galicia, a celebración, nas aulas e nos centros, do DÍA ESCOLAR POLA PAZ no vindeiro 30 de Xaneiro, luns, data na que se cumpre o 64 Aniversario da morte violenta de Mahatma Gandhi, unha das referencias mundiais do pacifismo contemporáneo. Se premedes na imaxe de arriba atoparedes unha chea de recursos.\nRecursos para celebrar o día da PAZ e a non violen...


Volver ao pobo – Centro de Desenvolvemento Rural PORTAS ABERTAS\nDende o «Programa de sensibilización e concienciación sobre a despoboación e a necesidade de emprendemento no mundo rural» e o «Servizo integral de apoio e asesoramento para o asentamento e fixación de novas persoas poboadoras no medio rural» ofrecemos un espazo para visibilizar os recursos que desexes alugar, vender, ceder, traspasar, etc.\nTamén proporcionamos información personalizada sobre as oportunidades (ofertas de traballo, negocios, viventas e terras) dispoñibles nos territorios onde traballamos.\nPoden participar deste programa e deste servizo tódalas persoas que desexen vivir no mundo rural, así como persoas, concellos e outras entidades que queiran aportar recursos e revitalizar os nosos pobos. É requisito para a participación ter residencia legal en España.\nSensibilizar e concienciar sobre o problema da despoboación\nDar vivibilidade aos recursos laborais, de emprendemento, relevo xeracional de negocios e vivendas dispoñibles no medio rural.\nCrear redes de traballo con entidades que traballan en e para o medio rural\nAcompañar e asesorar ós poboadores no proceso de adaptación e inserción no medio rural.\nBrindar opcións de formación mediante itinerarios de inserción sociolaboral que contribúan ao emprendemento, á creación de emprego e á fixación de poboación.\nO «Programa de sensibilización e concienciación sobre a despoboación e a necesidade de emprendemento no mundo rural» concedido a través de COCEDER polo Ministerio de Derechos Sociales y Agenda 2030 por Solidaridad con otros fines de Interés Social.\nO «Servizo integral de apoio e asesoramento para o asentamento e fixación de novas persoas poboadoras no medio rural» concedido a través de COCEDER por o Ministerio de Derechos Sociales y Agenda 2030.\nPara participar ou ampliar información :\nou contacta co CDR Portas Abertas.\nSede Vilardevós: Rúa Xacinto Santiago, 23. Vilardevós TLF 988417232\nSede Verín: Rúa Mariano Carrero, 10. Verín TLF 988989508\nou por correo electrónico: rural@cdrportasabertas ou despoboacion@gmail.com e contacta co equipo de facilitadores rurais.


'María y los demás' dáse un festín nos Mestre Mateo\nRedacción | 05 de marzo de 2017\nA actriz Iolanda Muiños foi a encargada de presentar a gala de entrega dos Premios Mestre Mateo\nO filme obtivo cinco galardóns, entre eles o de mellor película. Oliver Laxe levou o premio a mellor director por 'Mimosas' e Luis Tosar o de mellor actor protagonista\nA longametraxe María y los demás (producida por Frida Films, Avalon, TVG, Movistar Plus e TVE) foi a gañadora de decimoquinta edición dos premios Mestre Mateo da Academia Galega do Audiovisual. Foi a producción que máis galardóns obtivo (cinco) e acadou ademais o premio á mellor longametraxe. Tamén a súa protagonista, Bárbara Lennie, obtivo o premio á mellor interpretación feminina. Acadou ademais os premios ao mellor guión, son e música orixinal.\nA segunda no palmarés foi a serie Dalia, a modista, que obtivo catro premios: interpretación feminina de reparto (Covadonga Berdiñas), dirección de arte, vestiario e maquillaxe e perruquería.\nTres premios Mestre Mateo obtivo o documental Esquece Monelos: mellor documental, dirección de fotografía e montaxe).\nOliver Laxe recibiu o premio a mellor director pola multipremiada película Mimosas, que asemade mereceu o Mestre Mateo á mellor dirección de produción para Felipe Lage e Rafael Álvarez.\nO premio ao mellor programa de televisión foi para Land Rober Tunai Show. O seu conductor, Roberto Vilar, levou tamén o Mestre Mateo ao mellor comunicador de TV.\nNo apartado de traballos actorais, ademáis do galardón para Bárbara Lennie, Luis Tosar levou o premio ao mellor actor protagonista por Cen anos de perdón. O Mestre Mateo para a mellor interpretación masculina de reparto foi para Monti Castiñeiras polo seu trabalo en Serramoura e a feminina para Covadonga Berdiñas por Dalia, a Modista.\nREIVINDICACIÓNS. A actriz Iolanda Muíños foi a encargada de conducir unha cerimonia que foi reivindicativa desde o primeiro minuto e na que fixo referencia á ausencia de mulleres na ficción galega. A luva de Muíños foi recollida polo presidente da Academia Galega do Audiovisual, Carlos Ares, quen en vésperas da celebración do Día Internacional das Mulleres fixó fincapé na situación de discriminación das féminas no sector audiovisual.\n"Queremos non ter que celebrar que haxa o mesmo número de mulleres directoras que homes. Queremos que non sexa algo excepcional ter historias con mulleres protagonistas, que non sexa algo que resaltar. Esta Academia ten un firme compromiso coa igualdade, como non pode ser doutro xeito. Porque é de xustiza", enfatizou Ares, quen tamén reclamou un compromiso de administración, empresas e profesionais para mellorar as condicións laborais nun sector que acumula taxas de desemprego do 60 por cento.\nOutra das protagonistas da noite foi a directora de arte Marta Villar, que recolleu o premio de honra Fernando Rey. Villar chamou a atención sobre a desigualdade xeográfica no cine e na televisión galegos. "Galicia foi tradicionalmente un gran estudo de cinema, de norte a sur e de leste a oeste, tanto para nós como para as producións de fóra. A crise está a relegar este estudo a escasos quilómetros ao redor dunha cidade; 40 minutos de desprazamento desde a oficina de produción".\nPuede ver este artículo en la siguitente dirección /articulo/sociedad/maria-y-los-demas-dase-un-festin-nos-mestre-mateo/20170305002952399206.html


Basket: Mans de manteiga - Deportes - Que pasa na costa\nBasket: Mans de manteiga\nEscapouse a primeira vitoria ao ACB Cume Costa da Morte ante un Terra Chá máis alto pero non mellor. As presas de última hora e as mans de manteiga decidiron o partido en contra dos ceeses.\nPor Carballo, boas novas para os sénior, con sendas vitorias do Calvo e do Vázquez y Reino.\n3ª División Sénior Masculina, Coruña B, xornada 2\nResultado: C.E. CUME COSTA DA MORTE - CB TERRA CHÁ (42-45)\nA gran diferencia a de altura xa colocaba aos lucenses como favoritos, pero os costeitos comezaron entoados, cun Mani espectacular a media e longa distancia que permitía irse aos locais con 9-2. Despois dun tempo morto o conxunto visitante despertou e comezou tamén a anotar con mais soltura, chagando a un cuarto igualado no marcador, mais cunhas boas sensacións.\nNo segundo período xa volveron haber as típicas perdas, pero aínda se conseguíu volver á seriedade ir e marchando 6 arriba ao descanso.\nNa segunda metade, a presión dos lucenses provoca moitas presas nos ceeses que non impediron chegar con vantaxe ao último cuarto. Uun último cuarto cheo de despropósitos, con perdas de balón, fallos debaixo do aro, mans de manteiga… e unha presión visitante que provocaba que os ceeses deixasen escapar unha vitoria que tiveron nesas mans de manteiga. Cómpre recoñecer, iso si, o traballo feito por Fran e Jorge.\nResultado: CB ARTEIXO - ACB COSTA DA MORTE (44-41)\nPrimeiro partido para os júnior do ACB que contaban con 9 xogadores. Partido no que se mostraron moi erráticos de cara a canastra, e na primeira metade o equipo local conseguiu acertar dende mais aló da liña de 6,75 en 5 ocasións, chegando ao descanso cun marcador desfavorable de 23-15. Á volta dos vestiarios a cousa non fai mais que empeorar, dado que ante os fallos, os xogadores empezar a xogar sen cabeza intentando anotar con dous ou incluso tres defensores rodeándoos, polo lado arteixán, seguiron facendo o seu xogo e ampliando a vantaxe ata os 15 puntos. No derradeiro período, unha cuarta parte dos tiros que se estaban a fallar comezan a entrar, polo que os ceenses reaccionan e volven a poñer o partido cada vez mais cerca. Ao final, non acertaron ca tripla que os levaria á prorroga.\nResultado: Calvo Basket Xiria - CB Noia (65-58)\nCalvo Xiria: Javi (11), Mariño, Guillamet (4), Peli (8), Manu (16), Roi, Fran (7), Martín Vidal (2), Luis (-), Moreira (6), Rubén, Luciano Calvo.\nA pesar do frío comezo dos carballeses, pronto acadou unha gran velocidade conseguindo moitas canastas fáciles nas contras, marchando 10 arriba no primeiro cuarto. Pero no segundo, os da Barbanza ralentizaron o ritmo e se meteron no partido. No terceiro periodo mantívose un ritmo cansino que non favorecía aos verdes, pero o acerto dende a liña de 6,25 permitiu manter a vitoria.\n2ª División Sénior Feminina, xornada 2\nResultado: Compañía de María - Vázquez y Reino Xiria (52-68).\nVázquez y Reino Xiria: Iria (2), Ana Aldao (2), Ana Grille (6), Silvia (22), Sara (18), María (2), Estela (8), Lola (2), Irene, Alba (4) e Andy (2).\nGran partido das carballesas na Coruña, que comezaban a remolque pero que collían o mando nun fantástico segundo cuarto, gracias a unha gran intensidade defensiva, que permitía fáciles contras. Cun 7-21 no segundo cuarto mandaban por 11 ao descanso.\nA segunda metade foi mais relaxada, e intentaron levar o partido dentro da pintura onde as carballesas foron superiores.\nA Selección da Costa sub-15 estreará o seu amarelo “Dortmund” o 1 de novembro


Xornal Vigo: O Auditorio Municipal acolle o xoves a proxección do filme "Encallados" dentro da programación de Vigo en Festas\nA programación de festas do Concello inclúe a proxección da comedia "Encallados" que os vigueses e viguesas poderán ver mañá xoves 31 de xullo no Auditorio Municipal a partir das 20,30 horas. Dirixido por Alfonso Zarauza, o film está a percorrer teatros e auditorios de toda Galicia, con grande éxito de público e de crítica.\nOs O filme "Encallados" de Alfonso Zarauza recala en Vigo cunha única proxección dentro da xira que está a levar a cabo por teatros e auditorios de toda Galicia. Será este xoves 31 ás 20:30 no Auditorio Municipal do Concello, e nela intervirá o director da película e algúns membros do equipo artístico. A entrada custa 5€ e está á venda en Servinova.\nOs veciños de Vigo poderán así ter a ocasión de ver este filme logo do éxito que xa tivo noutras cidades. Rodada en Compostela, en branco e negro e en 16mm, "Encallados" é unha comedia sobre o cine dentro do cine, centrada no proceso creativo do guión, sobre a imposibilidade de facer unha película sobre a catástrofe do Prestige. Unha mirada ao noso cine e ao contexto no que vivimos chea de honestidade, autocrítica, melancolía e humor.\nXúlio Abonjo interpreta o director Alfonso Zarauza, Ricardo de Barreiro e Federico Pérez interpretan os guionistas, Andy Mahía e Xosé Castro "Pato", de Zopilote. E Farruco Castromán, produtor da película, interprétase a si mesmo. A película conta coa colaboración de Luis Tosar, actor e tamén produtor de Encallados.\n"Encallados" é unha produción de ZircoZine que contou coa axuda de AGADIC. Foi gañadora de tres premios Mestre Mateo na súa última edición: "Mellor película para TV", "Mellor dirección de fotografía" (Alberto Díaz, "Bertitxi") e "Mellor Montaxe" (Adrián Pino).\nAs particularidades desta película, desde o seu formato ata a temática ou o seu propio proceso de produción, fan que esta película optase por un sistema de distribución alternativa á das salas comerciais que está tendo moito éxito. Con el, "Encallados" quere abrir un camiño para a visibilización do cine galego en diferentes espazos culturais multiusos de toda Galicia. Despois de Vigo a película continuará o seu periplo durante o mes de agosto por outras localidades como Ribeira, O Carballiño, Mondoñedo, Redondela, Monforte ou Ribadeo. A finais de setembro estrearase en Madrid coa intención de iniciar unha nova xira fóra de Galicia.\nA contratación desta proxección está aberta para concellos, salas privadas, asociacións culturais ou calquera outra entidade interesada en proxectar Encallados na súa localidade, tanto en auditorios como ao aire libre.\nEn outono o director Alfonso Zarauza estreará en cines de toda España a súa outra longametraxe "Os fenómenos", un drama rodado en Galicia sobre a crise do sector da construción e inmobiliario, protagonizada por Lola Dueñas e Luis Tosar e un elenco composto na súa maioría por actores galegos.


Concello de Oroso - Exposición fotográfica: Día Internacional da Muller.\nO Concello de Oroso convida á veciñanza a achegar fotos antigas de veciñas que levan toda unha vida traballando e coas que montará unha exposición o Día Inter\nO Concello convoca tamén o VII Concurso de Fotografía “Muller traballadora”, aberto a persoas das comarcas de Ordes e Santiago.\nA fotografía volverá ser a protagonista da conmemoración do Día Internacional da Muller no Concello de Oroso, aínda que este ano o será por partida dobre xa que ao tradicional concurso de fotografía se sumará este ano a organización da exposición fotográfica “Homenaxea ás mulleres”. Unha mostra que recollerá imaxes antigas de mulleres traballadoras de Oroso e que será inaugurada coincidindo coa conmemoración do Día Internacional da Muller.\nA concelleira de Muller, María del Carmen Liste, explica que “o obxectivo é homenaxear ás nosas mulleres que levan toda unha vida traballando e que os seus familiares poidan explicarnos que fixeron e o que significa para eles, polo que convidamos a todos os veciños e veciñas do municipio a colaborar connosco achegando as súas fotografías para a exposición, co noso compromiso de que as imaxes serán ben tratadas e devoltas aos seus propietarios ao rematar a mostra”. Así, todos os que desexen colaborar poden achegar as súas fotografías no Centro Cultural de Sigüeiro, en horario de 9:30 a 13:30 e de 16:30 a 21:00 horas, antes do 24 de febreiro.\nAsí mesmo, o Concello de Oroso convoca a sétima edición do concurso de fotografía “Muller traballadora”, un certame aberto a todos os veciños e veciñas das comarcas de Ordes e de Santiago de Compostela, sexan profesionais ou afeccionados. A única esixencia para participar é que a temática das imaxes debe xirar en torno a situacións que reflictan o traballo das mulleres en calquera eido.\nDespois do éxito acadado na edición anterior, o concurso mantén a súa categoría infantil, con tres premios consistentes en vales de agasallo valorados en 100, 60 e 40 euros. Na categoría xeral, o Concello de Oroso mantén as cantidades dos premios: 250 euros para a fotografía gañadora, así como 150 e 100 euros para o segundo e o terceiro clasificados. Con todas as fotografías, o Concello de Oroso organizará unha exposición, que poderá visitarse durante o mes de marzo no Centro Cultural Fernando Casas e Novoa. As fotografías, cun máximo de tres por participante, deberán presentarse na Biblioteca Municipal de Sigüeiro antes do 24 de febreiro.\nAs bases do concurso recollen a obriga de estar presente no acto de entrega de premios, que se celebrará o 8 de marzo, ás 19:30 horas, no centro cultural de Sigüeiro. No caso de non poder asistir, poderase delegar noutra persoa. As fotografías deberán ser orixinais e non ter sido premiadas noutros concursos. O seu formato será de 20 x 30 centímetros, en cor ou en branco e negro, e presentaranse sen montar, sen paspartú, sen marco nin cristal. As bases do concurso prohiben expresamente o uso de calquera programa de retoque fotográfico.\nCada fotografía levará un título escrito por detrás, canda o pseudónimo que indique o autor ou autora. Nun sobre pechado co pseudónimo e a categoría na que concursa escritos por fóra, o fotógrafo/a achegará os seus datos persoais (nome e apelidos, NIF, enderezo e teléfono) así como un CD coa foto en formato dixital. Todas as bases do concurso poden descargase da web municipal.


Vilaboa programa un verán cultural con oito espectáculos nas parroquias - Noticias del Morrazo\nInicio Vilaboa Vilaboa programa un verán cultural con oito espectáculos nas parroquias\nVilaboa programa un verán cultural con oito espectáculos nas parroquias\nDe Vacas é o prato forte dun cartel que conta con musica, humor, circo e o festival Canteira Fest\nVilaboa recupera con cautela a normalidade cultural cun programa para este verán que arrancará o vindeiro venres 13 de agosto e se prolongará ata o 25 de setembro. Inclúe oito espectáculos ao aire libre noutros tantos escenarios do municipio, descentralizando a oferta cultural e achegándoa ás parroquias.\nCine na rúa, espectáculos de circo e cómicos, un festival e o concerto que ofrecerá De Vacas o 10 de setembro no adro das festas de Santa Cristina de Cobres serán as distintas propostas das que gozará este verán a veciñanza de Vilaboa.\nO porto de San Adrián acollerá a primeira actividade cultural. Será a proxección da película “Cuñados”, protagonizada por Xosé Antonio Touriñán, Miguel de Lira, Federico Pérez e Eva Fernández, poderá verse a partir das 22.00 horas de xeito totalmente gratuito. A seguinte cita será o 28 de agosto ás 19.00 horas con Kote Malabar na Praza do Alcouce en Figueirido cun espectáculo de circo de rúa, teatro, malabares e humor.\nTamén dentro do programa Cultura no Camiño está a proposta do domingo 29 de agosto no local social de Postemirón, que acollerá “Titiricircus”, unha lembranza festiva e fantástica do grande circo de carpa alta e bicolor. O 4 de setembro o verán cultural trasládase a Bértola para representar no adro da festa “unha terapia de choque”, un espectáculo de circo “terroríficamente divertido”.\nO domingo día 5 a Praza do Concello no Toural acollerá ás 19.00 horas o espectáculo “Saaaabor!” que mistura música, maxia e humor. O venres 10 de setembro chega o prato forte do programa con De Vacas, que ofrecerá un concerto no adro das festas de Santa Cristina de Cobres ás 21.00 horas.\nA fin de semana do 17 e 18 de setembro Paredes acollerá o Festival Canteira Fest coa participación de O gato de Cheshire, Zeltie Irevire, Verto, Pauliña, Bravatukas, Migallas, A Rabela, Cuarta xusta, Lisdexia e Paula Docampo.\nO programa remata o sábado 25 de setembro na casa de cultura de Riomaior co espectáculo de maxia “Le Cirque”.\nArtículo anteriorChega a Cangas a Feira de Oportunidades coa participación de 26 establecementos\nArtículo siguienteA escola infantil da Choupana renovarase por dentro e por fora durante o mes de agosto\nMoaña financiará con el Plan Concellos asfaltados y hormigonados en Meira, Domaio y Moaña...\nEspectacular accidente en Coiro, Cangas\nRedacción - 13 abril 2022\nSuspéndese a Festa da Carballeira de Bronlle, en Moaña\nPiden a ampliación inmediata do Instituto de Soutomaior para poder absorver...\nRedacción - 24 mayo 2021


Noticia- Planeta Príncipe a aposta da mocidade do Príncipe Felipe no primeiro mural de Deporúarte sobre a necesidade de actuar na emerxencia climática - Actualidade - Deputación de Pontevedra\nNoticia- Planeta Príncipe a aposta da mocidade do Príncipe Felipe no primeiro mural de Deporúarte sobre a necesidade de actuar na emerxencia climática - Actualidade - Deputación de Pontevedra gl_ES\n`Planeta Príncipe' a aposta da mocidade do Príncipe Felipe no primeiro mural de "DepoRúARTE" sobre a necesidade de actuar na emerxencia climática\nA V edición do programa provincial leva por lema "Polo clima, pensando no 2030" para sensibilizar sobre o cambio climático e a necesidade da transición ecolóxica\nEmerxencia climática: é cousa de tod@s. Planeta Príncipe é o lema do mural que hoxe pintaron preto de vinte mozos e mozas residentes no Centro Príncipe Felipe nos exteriores do complexo para facer unha chamada á responsabilidade colectiva á hora de mitigar os efectos do cambio climático. Este traballo constitúe a primeira das accións da quinta edición do programa educativo "DepoRúARTE" da Deputación de Pontevedra, dirixido ao colectivo xuvenil, e que este 2020 ten como lema "Polo clima, pensando no 2030". Como destacou hoxe a presidenta, Carmela Silva, este ano DepoRúARTE "pon o foco na sensibilización da mocidade sobre os problemas do cambio climático e a necesidade dunha transición ecolóxica centrada na sustentabilidade ambiental", un dos eixes da folla de ruta da Deputación en todas as súas políticas.\nEstas mozas e mozos do Centro Príncipe Felipe, que estudan Secundaria e FP e teñen entre 15 e 18 anos, participaron este luns nunha primeira xornada de sensibilización sobre consumo responsable e sustentabilidade, na que amosaron as súas reflexións, e hoxe as plasmaron no traballo artístico nun dos muros do complexo, de trinta metros de longo. Neste labor estiveron guiados pola artista Isabel Rey Sastre, quen destacou que "é un mural deseñado por eles e elas e que inclúe os elementos que neste eido máis lles motivan". Deste xeito, no muro pintaron animais, paisaxes, persoas e diversos elementos que hai que protexer no "Planeta Príncipe". "Hai que destacar a implicación que están a ter nesta iniciativa –engadiu– e a través desta creatividade que queda como pegada no centro pretendemos que esta experiencia lles guíe cara ao futuro".\nA presidenta da Deputación, Carmela Silva, destacou na súa visita á Príncipe Felipe e tras conversar coas e cos participantes, a obriga de todas as administracións "á hora de concienciar desde idades moi temperás" sobre a situación crítica do planeta, así como a necesidade de "actuar para o global desde o local" na transición ecolóxica. "Está nas nosas mans poñer freo á emerxencia climática para garantir un futuro para a mocidade –apuntou–. Eles e elas xa están a amosar que o medio ambiente é unha das súas grandes preocupacións, como é lóxico, e actividades de concienciación como estas accións creativas de "DepoRúARTE" pensamos que lles achegan dun xeito máis próximo esta problemática e lles permiten amosar as súas reflexións e inquedanzas".\n"DepoRúARTE: Polo clima, pensando no 2030" desenvolverase ao longo deste curso noutros cinco centros educativos da provincia, nos concellos de Lalín, Ponteareas, Vilagarcía de Arousa, O Porriño e Moaña. Os centros poderán escoller entre os cinco eixes temáticos que engloba o programa: Enerxía Alcanzable e non Contaminante, Produción e Consumo Responsable, Acción polo Clima, Vida Submarina e Vida de Ecosistemas Terrestres, que se corresponden ademais con cinco dos Obxectivos de Desenvolvemento Sostible da Axenda 2030.


«PescadeRías garante a frescura, a orixe e sustentabilidade do produto»\nA boa sintonía entre a Xunta e o sector pesqueiro son básicos para a competitividade dos produtos galegos\nA calidade e trazabilidade dos produtos e o respecto ao medio ambiente adquiren cada vez un maior peso entre os consumidores, obrigando tamén a reaccionar, de forma consecuente, ás xentes do mar e aos distribuidores, grandes e pequenos. Unha das solucións adoptadas é a posta en marcha de selos de calidade, co respaldo da Administración e de institucións como a Universidade, e que serven para acreditar, precisamente, eses valores que busca o público nos produtos que consume.\n-¿Como definiría á marca PescadeRías e por que a impulsou a Xunta?\n-PescadeRías é unha iniciativa da Consellería do Mar que xurde para protección e promoción dos produtos mariños que veñen da pesca artesanal. Esta flota é cercana, sostible e está moi implicada con toda a costa galega. O seu principal obxectivo é diferenciar este produto de alta calidade e de moito prestixio, garantindo aos consumidores a frescura, a orixe e a sustentabilidade. Desta forma, o que se pretende tamén é impulsar a profesión da pesca artesanal e sostible como un modelo de explotación dos recursos pesqueiros, que, ademais, está moi vinculado coa nosa forma de ver e vivir o mar. Certifica produtos tanto da pesca como do marisqueo, sexan frescos ou preparados, todos eles capturados como máximo 24 horas antes da primeira venda e con medios de pesca selectiva. Iso fai que se limite ao que é a pesca artesanal. E ao mesmo tempo aos produtos transformados do mar, é dicir, conservas, esíxese que estean feitos exclusivamente con produtos certificados de PescadeRías para obter así a súa certificación. Non poderían entrar nesta categoría nin os produtos de acuicultura nin os de auga doce.\n-Nestes tempos de concienciación ambiental, presentouse hai uns días o selo de Pescaenverde, ¿que lle acredita esta marca ao consumidor?\n-É unha marca propia da Universidade de Santiago de Compostela, que encaixa moi ben cos produtos de PescadeRías.\n-Porque o que estamos facendo é que se lle aporte ao consumidor información sobre o medio ambiente. Neste caso estamos ante o que sería unha ecoetiqueta. Estamos falando de comunicarlle ao comprador cal é a pegada de carbono e da taxa de retorno enerxético de cada pesquería, e é evidente que unha flota artesanal, como é a que se certifica con PescadeRías, ten moi pouca pegada de carbono. Os cálculos realizados pola Universidade de Santiago, a propietaria da marca de Pescaenverde, evidenciaron que estas especies capturadas baixo as modalidades certificables de PescadeRías están dentro deses límites aceptables de pegada de carbono e, polo tanto, o que fixemos foi un acordo, de forma que os produtos certificados por PescadeRías se incorporan á marca de Pescaenverde. Nas nosas etiquetas aparecen os dous selos. Estamos falando dun plus de tal forma que o que se fai é acreditar esa mínima pegada de carbono.\n-¿En que ten que fixarse o consumidor á hora de comprar para asegurarse de que o que lle ofrecen é galego e de calidade?\n-Nas etiquetas debe claramente constar a orixe. Os establecementos que compran PescadeRías o que van facer é lucir claramente esa etiqueta e polo tanto animo a todos os consumidores a ver as etiquetas para poder asegurarse desa orixe galega que é ao fin e ao cabo do que se trata cando as puxemos en marcha.\n-¿Cal é o grao de cooperación entre as confrarías e a consellería á hora de asegurar a trazabilidade do produto?\n-Isto é importante, porque o tema da trazabilidade non é só unha obriga legal, senón porque realmente no sector tamén cren que é algo bo garantila. Cando un produto ten esa marca, ten asegurada a calidade sanitaria. En calquera proxecto que avala a calidade excepcional dos produtos galegos a colaboración é total. De feito, ao final do 2017 tiñamos 36 lonxas adheridas a PescadeRías. Nestes momentos temos outra máis, que é a de Ribeira. Temos incrementos en especies certificadas noutras lonxas. E tamén temos centros de depuración, cetáreas, distribuidores e empresas de transformación. Iso no que se di da primeira parte. E despois, na segunda, temos cada vez máis restaurantes, máis peixerías e incluso están certificadas tendas on line. E dicir, esa implicación coa trazabilidade en PescadeRías non é so no sector extractivo, senón que tamén o fan desde os demais eslabóns da cadea.\n-¿Como se combate o fraude nos produtos pesqueiros que se poñen á venda nos mercados ou nos establecementos?\n-Combátese con que os consumidores esixan a boa etiquetaxe, e despois, con accións constantes de gardacostas, cada un no seu ámbito, Tamén Consumo con vixilancia ao respecto. Evidentemente o fraude tamén se combate moito mellorando cada vez máis a formación e a información que lle podemos dar ao consumidor final, porque evidentemente un consumidor ben informado é menos propenso a ser vítima dun fraude, que é do que se trata en todo isto. E dicir, saber o que se quere e saber o que che dan, e saber ser capaz de distinguilo. E desde logo unha das cuestións fundamentais para facelo é dentro dos cauces legais. E máis difícil que se che produza un fraude se acodes aos cauces comerciais legais que comprar por outros lados.\n«Non podemos aceptar que a xente de Galicia deixe de consumir peixes e mariscos»\nO consumo de peixe é unha das pezas fundamentais da economía galega e máis alá da Canda e do Padornelo os produtos deste litoral gozan de moito prestixio. Sen embargo, nos últimos anos fálase moito de que os mozos xa non consumen tanto peixe como o facían os seus maiores.\n-¿Como se ganan as novas xeracións para consumir produtos do mar?\n-Ogallá tivéramos a variña máxica. Desde a Consellería do Mar lévase traballando desde o ano 2009 activamente en campañas que tratan de mellorar o coñecemento e, sobre todo, mellorar o consumo de peixe nas xeracións novas, especialmente nos nenos. Temos en particular dúas campañas, que son Ponlle as Pilas ao teu Bocata e O Sabor da Aventura está no Mar. Nestas campañas póñense de releve as boas características e os beneficios do consumo de peixe. Están prantexadas para que sexan sempre dentro da perspectiva dos nenos, animándoos a probar o peixe e facendo obradoiros e concursos para que sexa o máis atractivo posible. Sempre temos en contra ese espírito lúdico pero, por outra parte, tamén temos como obxectivo que lle sirva para probar o produto e enganchalos.\n-Iso para os máis pequenos, ¿e para os máis maiores?\n-Desde a consellería, facemos tamén campañas xerais como O noso Mar Marca. Impulsamos promocións vinculadas a PescadeRías e outras iniciativas.\n-¿E como vai funcionando?\n-Neste momento, ademais de gañar aos nenos para o consumo de produtos do mar, estamos moi preocupados polo que é o descolgue do que se chama as idades dos milenials. Neste ámbito referímonos a eses rapaces, entre 18 ata os 30 anos, que parece que cada vez son máis reacios a comer peixe. Na consellería estamos traballando para afrontar esta cuestión. Cremos que é posible volver a acercar a toda a xente aos produtos do mar por moitos motivos, porque unha vez que os probas ves que están ricos, que son fáciles de preparar e que son saudables. Isto é un pouquiño no que estamos a traballar e é un dos nosos obxectivos. Non podemos aceptar que a xente de Galicia deixe de comer peixe, porque realmente o peixe e Galicia somos un. Non se entende Galicia sen o mar e o mar é iso, é o produto da pesca e do marisqueo. Temos que seguir sendo capaces de explotar sustentablemente e alimentarnos del, que é unha fonte de proteína e de enerxía.\nConsellería do Mar Consumo Xunta de Galicia USC Santiago ciudad


O DEPOR LÉVASE O “TROFEO CIDADE DE PONTEVEDRA”, (E OUTRAS NOVAS BREVES) – Piratas de Muxia\nO Depor levouse o “Trofeo Cidade de Pontevedra” ao derrotar o CD Tenerife por 2-1 e empatar co Pontevedra CF a ceros, (0-0). Istes encontros non valen máis ca para ir sumando minutos de adestramento de cara o inicio de liga en 18 días.\nNo primeiro encontro do Depor foi o CD Tenerife o que se amosou cun ritmo maior e tras obrigar a Koke Vegas a facer un paradón, conseguían meterse por diante cun testarazo no que fallou Eneko Bóveda na cobertura. Non se descompuxo o equipo branquiazul a pesares de que os tinerfeños estaban a apretar e conseguiron empatar tras un pase longo diagonal de Gaku que recibía Borja Galán no extremo esquerdo, e tras canear a defensa era caneado. Penalti craro e Aketxe facía gol, axustado o pau esquerdo de Ortolá, que se tirou moi ben e a piques estivo de tocar. O gol da vitoria chegaría tras unha excelente internada por banda dereita de Bóveda que centraba de maneira maxistral para que Borja Galán non tivese máis ca empurrala de testarazo pegado o pau. Foi un encontro bastante bronco, en especial por parte dos insulares. Moi ben o Depor na presión e atrás.\nNo segundo encontro o Pontevedra quixo agradar pero o Depor sacoulle o balón e foise facendo dono total dél, ata que o cuarto de hora chegou o ronsel de trocos e durante uns minutos as cousas igualáronse. Tivo moi boas ocasións o equipo branquiazul para facer gol, pero o punto de mira estivo cambiado e non chegou a materializarse. Os pontevedreses tamén tiveron unha moi boa que desbaratou Cobos. Moi ben os rapaces do Fabril que desenrolaron boas xogadas e amosaron estar aí para o que se precise. Mujaid que xogou completo ante o Tenerife e media hora ante o Pontevedra, amósase como o posible cuarto central para o primeiro equipo.\nO final empate e o trofeo para o Depor cunha vitoria e un empate.\nDetalles : O rematar o encontro un grupiño de deportivistas estiveron departindo con Ortolá, ata fai un mes segundo meta deportivista, e noutro grupo varios tinerfeños estiveron falando nun grupo con Gaku Shibasaki, ex xogador dos insulares. Ambos agora defenden bandeiras distintas, pero na mesma liga, polo que han de verse máis veces…Pouco púbrico en “Pasarón”, pero moito deportivista. Mención especial aos amigos da peña deportivista “Perla de Arousa”, que non fallan nunca.\nDepor 2-1 Tenerife\nKoke Vegas; Bóveda, Lampropoulos, Mujaid, Caballo; Bergantiños, Gaku, Vicente; Aketxe, Koné, Galán.\nGoles: 0-1, min.11: Naranjo. 1-1, min.22: Aketxe. 1-2, min.39: Galán.\nPontevedra 0-0 Depor\nCobo; Bóveda, Lampropoulos, Mujaid, Caballo; Bergantiños, Gaku, Vicente; Aketxe, Koné, Galán. También jugaron: Valín, Somma, Bourdal, Vilá, Gandoy, David Sánchez, Pedro, Borja Valle, Somma, Valentín y Javi Sánchez.\nSábado 27 de xullo : 19:00 horas, (17:00 GMT) : “Cantarrana”, (Viveiro), Depor 1-1 Racing de Ferrol, (Borja Valle)\nMércores 31 de xullo : “Pasarón”, (Pontevedra) : Deportivo 2-1 Tenerife; Pontevedra 0-0 Depor\nSábado 3 de agosto : “A Magdalena”, (Vilalba), Depor-SD Ponferradina\nMércores 7 Agosto : “XX Trofeo Ramón Losada”, Campo “La Veigona”, (Luarca-Asturias), 19:00 horas : Depor-Unionistas, (Salamanca).\nAketxe : 1\nBorja Galán : 1\nKoke Vegas : 2\nNovo encontro de preparación\nComo podedes ver no organigrama da pretempada o Deportivo pechou un encontro amigable máis, será en Luarca ante o Unionistas de Salamanca o día 7 de Agosto a partires das 19:00 horas e valerá para darlle importnaza ao “XX Trofeo Ramón Losada”.\nPeru Nolaskoain prefire o Depor\nQue esteña Eneko Bóveda no Depor foi un “handicap” para Aketxe e él mesmo o dixo na sua presentación, outra perla do Atlhetic Club de Bilbao que non ten sitio no primeiro equipo, Peru Nolaskoain xa manifestou que él quer vir o Depor. Falta o acordo antre clubes, que é o principal, pero o central que pode xogar tamén de medio defensivo, xa deu a sua palabra. Equipos coma o Zaragoza apostaban por facerse cos seus servizos, pero parece que está moi preto de chegar a Coruña.\n1ª Galicia (Grupo 2) 3ª división Copa Deputación Modestos Preferente norte